钦定古今图书集成/明伦汇编/氏族典/第334卷 > 刘显
## 钦定古今图书集成/明伦汇编/氏族典/第334卷 > 刘显

按《魏书刘库仁传》：“库仁子显，本名丑伐，杀眷代立。太
祖即位，自善无南走马邑，族人奴真领部来附。奴真
兄犍先居贺兰部，至是奴真请召犍而让部焉，太祖
义而许之。犍既领部，自以久托贺讷，德之，讷弟染干
诱之叛奴真，于是杀犍来奔。太祖卫辰与慕容垂通
好，送马于垂，垂遣慕容良迎之，显击败良军，掠马而”
去。垂怒，遣子麟讨之。显奔慕容永于长子，部众悉降。